רעיונות עבור ה HolyLoger 2.0

1. תיקון רשומה שנשמרה כבר ונמצאת בלוג. צריך לאפשר את התיקון בתוך הרשומה בלוג ולא בחלון qso חדש וזאת על מנת שבאותו זמן יהיה אפשר כבר לרשום קשר חדש שמתבצע!
2. שדה אות הקריאה לא מאפשר להכניס אות קריאה ארוך. היה לי TA/F5CRJ/MM למשל.
3. לבטל את F5. לחיצה עליו בטעות מוחקת נתוני תחנה שיש סכנה שלא תזכור וכבר סיימה איתך את הקשר. אפשר שיהיה כפתור ניקוי שמופעל בלחיצה עם העכבר בלבד.
4. כדאי להוסיף בטבלת הקשרים שדה לשם החובב ולמיקום שלו. זה נחמד אפילו שהמידע לא רלוונטי עבור קובץ קברילו. האם הוא נשמר כיום עבור ה ADIF?
5. רישום ריבוע לא תקין לא איפשר לי לשמור את הקשר.  
   (המסגרת סביב חלון הריבוע הפכה לאדומה)   
   עדיף לרשום קשר עם ריבוע שגוי ואחר כך לתקן אותו מאשר לא לרשום את הקשר בכלל!
6. התוכנה לא זוכרת שהיא היתה במצב נעילה של אות קריאה וריבוע, לפני שסגרו אותה. בהרצה מחדש של התוכנה הנעילה לא היתה מופעלת באופן אוטומתי.
7. כדאי שיהיה גריד גרפי של תחומי תדרים וכאשר מכניסים אות קריאה של תחנה, הגריד יראה בצורה גרפית:
   1. האם זו פעם ראשונה שמתבצע קשר עם החובב ? NEW
   2. באיזה תחומים כבר היה איתו קשר ? (במידה והם שונים מהתחום הנוכחי)
   3. יתריע על כך שבתחום הנוכחי כבר היה קשר עם אות הקריאה הזה.
8. אפשרות ליבא קובץ ADIF שהוכן על ידי תוכנה אחרת.
9. על התוכנה לשמור את אות הקריאה של החובב ואת הריבוע שלו גם לאחר כיבוי והדלקה.
10. לאפשר הדפסה של קובץ הלוג
11. לאפשר עבודה במוד CW כמו מה ש MixW מסוגלת (חץ מפיענוח)
12. חובבים רוצים שאפשר יהיה להכניס אות קריאה גם מהבית וגם לא מהבית באותו לוג. האתר יכול אחר כך לפצל את הלוג לשתי קטגוריות.
13. לתת עזרה עבור כל חלון כאשר עומדים עליו עם העכבר.
14. יש לרשום את מוד העבודה בקובץ ADIF על פי התקן. כיום אנחנו רושמים DIGI אבל תוכנות Log לא מכירות מוד עבודה כזה.
15. במידה ורוצים להכניס ידנית את הקשרים לאחר גמר התחרות (העברה מלוג ניר למשל) יש לאפשר מצב שהתוכנה לא מעדכנת תדר מהרדיו ולא מעדכנת זמן מהמחשב אלא מתייחסת רק למידע שמוקלד בשדות הללו.
16. יש לבדוק האם הודעת DUP מופיע רק במקרים אמיתיים ובכל אופן לאפשר שמירה בקובץ הלוג. (יתכן ומסיבות אחרות החובב רוצה רישום הקשר). מנוע עיבוד התוצאות בין כה ידאג לא לספור קשר כפול.
17. התוכנה תסמן באופן כלשהו קשרים לא תקינים (למשל קשר שבו היתה טעות הקלדה של אות הקריאה ולמעשה אין מדינה כמו זו שרשומה באות הקריאה השמור) ותאפשר הצגת הקשרים הלא תקינים לצורך תיקונם אן מחיקתם מהלוג.
18. אם נותנים או"ק ישראלי – שידלג אחרי סימן ה "–" בהכנסת הריבוע
19. מעבר משדה או"ק לשדה exchange (של תחנת ה DX) ע"י לחיצה על Enter

דני

19.4.2017